ПҚ-248-сон 14.08.2025. Қорақалпоғистон Республикасини ижтимоий-иқтисодий ривожлантиришга қаратилган чора-тадбирларни янада жадаллаштириш тўғрисида
Hujjat turi: unknown | Qabul qilgan organ: unknown

Қорақалпоғистон Республикасини ижтимоий-иқтисодий ривожлантиришга қаратилган чора-тадбирларни янада жадаллаштириш тўғрисида
I. Мақсадлар
II. Дастурий ҳужжатлар ва уларни амалга ошириш механизмлари
III. Саноатни ривожлантириш
IV. Ижтимоий объектлар, инфратузилмани яхшилаш ва туризмни ривожлантириш
V. Аҳолини касб-ҳунарга ўргатиш ва ёшларнинг таълим олиш имкониятларини кенгайтириш
VI. Ҳудудни ривожлантиришга қаратилган қўшимча молиявий имкониятлар
VII. Қарор ижросини ташкил этиш, таъминлаш ва назорат қилиш
1-ИЛОВА
Қорақалпоғистон Республикасида «яшил тамойил асосида» қурилиш-таъмирлаш ишлари амалга ошириладиган ижтимоий соҳа объектларининг МАНЗИЛЛИ РЎЙХАТИ
2-ИЛОВА
Қорақалпоғистон Республикасида 2025-2026 йилларда таъмирлаш ишлари олиб бориладиган автомобиль йўлларининг МАНЗИЛЛИ РЎЙХАТИ
3-ИЛОВА
Қорақалпоғистон Республикасининг қадимий, тоғ ва дарё бўйи ҳудудларида янги туристик маршрутларни йўлга қўйиш бўйича МАНЗИЛЛИ ДАСТУР
4-ИЛОВА
Қорақалпоғистон Республикасини ижтимоий-иқтисодий ривожлантириш жамғармасининг ВАСИЙЛИК КЕНГАШИ ТАРКИБИ
5-ИЛОВА
Қорақалпоғистон Республикасини ижтимоий-иқтисодий ривожлантириш жамғармаси маблағларини шакллантириш манбалари ва сарфлаш йўналишлари
I. Жамғарма маблағларини шакллантириш манбалари
II. Жамғарма маблағлари сарфланадиган асосий йўналишлар
6-ИЛОВА
2025-2026 йилларда Қорақалпоғистон Республикасини барқарор ижтимоий-иқтисодий ривожлантириш бўйича асосий мақсадли кўрсаткичларга эришишга қаратилган ЧОРА-ТАДБИРЛАР ДАСТУРИ
Ўзбeкистон Рeспубликаси Прeзидeнтининг қарори, 14.08.2025 йилдаги ПҚ-248-сон
Ўзбекистон Республикаси Президентининг
қарори
Қорақалпоғистон Республикасини ижтимоий-иқтисодий ривожлантиришга қаратилган чора-тадбирларни янада жадаллаштириш тўғрисида
Қорақалпоғистон Республикасида тадбиркорлик субъектларини қўллаб-қувватлашни янада кучайтириш, қулай инвестиция муҳитини яратиш ва инфратузилмани яхшилаш, замонавий ёндашувлар асосида молиявий хизматлар кўрсатиш кўламини кенгайтириш ҳамда юқори даромадли иш ўринларини яратишга қаратилган лойиҳаларни амалга оширишни жадаллаштириш мақсадида қарор қиламан:
I. Мақсадлар
1. Қуйидагилар 2025-2026 йилларда Қорақалпоғистон Республикасини барқарор ижтимоий-иқтисодий ривожлантиришнинг асосий мақсадли кўрсаткичлари этиб белгилансин:
(а) ялпи ҳудудий маҳсулот ҳажми ўртача 6 — 6,5 фоизга;
(б) саноат ишлаб чиқариши ҳажми 5-6 фоизга;
(в) бозор хизматлари ҳажми 15 — 17 фоизга;
(г) қишлоқ хўжалиги ишлаб чиқариши 4-5 фоизга ўсишини таъминлаш.
II. Дастурий ҳужжатлар ва уларни амалга ошириш механизмлари
2. Белгилансинки:
(а) «Boston Consulting Group» консалтинг компанияси билан ишлаб чиқилаётган Қорақалпоғистон Республикасини 2035 йилгача ривожлантириш бўйича стратегия 5 йиллик батафсил дастур (кейинги ўринларда — Дастур) асосида амалга оширилади;
(б) Дастурни молиялаштириш учун натижага асосланган молиялаштириш тизими (PforR) бўйича 150 — 200 миллион АҚШ доллари миқдоридаги хорижий маблағлар жалб қилинади.
Олдинги
таҳрирга қаранг.
3. Иқтисодиёт ва молия вазирлиги ҳамда «Қорақалпоғистон Республикасида лойиҳаларни амалга ошириш маркази» лойиҳа офиси (кейинги ўринларда — Лойиҳа офиси) 2026 йил май ойига қадар аниқ чора-тадбирлар кўрсатилган Дастурни ишлаб чиқиб, Вазирлар Маҳкамасига киритсин.
(3-банд Ўзбекистон Республикаси Президентининг 2025 йил 26 декабрдаги ПҚ-388-сонли
қарори
таҳририда — Қонунчилик маълумотлари миллий базаси, 29.12.2025 й., 07/25/388/1235-сон)
III. Саноатни ривожлантириш
4. Белгилансинки, Қорақалпоғистон Республикасида:
(а) юклатилган мажбуриятларни тўлиқ бажарган кичик ва ёшлар саноат зоналари иштирокчиларига уларга берилган бино-иншоотларни (ёки уларнинг бир қисмини), саноат зоналаридаги фаолияти муддатидан қатъи назар, тўғридан-тўғри хусусийлаштириш ҳуқуқи берилади;
(б) саноат зоналаридаги юридик шахслар учун хусусийлаштирилаётган ер участкасини сотиб олиш қиймати юридик шахслардан олинадиган ер солиғи базавий солиқ ставкасининг Нукус шаҳрида 1 баравари, бошқа ҳудудларда 0,5 баравари миқдоридан келиб чиқиб аниқланади;
(в) 2025 йил 1 октябрдан бошлаб норуда фойдали қазилмаларни қайта ишлашни ташкил қилган тадбиркорлик субъектларига ер қаъри участкаларидан фойдаланиш ҳуқуқи учун рухсатномалар беришга оид аукционда ғолиб бўлиш учун таклиф этилган суммани бўлиб-бўлиб тўлашга рухсат этилади.
5. Тоғ-кон саноати ва геология вазирлиги ҳузуридаги «Ер қаъридан фойдаланиш маркази» давлат муассасасининг Қорақалпоғистон Республикаси бошқармаси ташкил этилсин. Бунда унга:
(а) бюджетдан ташқари Пенсия жамғармаси ҳудудий тузилмаларининг қисқартирилган штат бирликлари ҳисобидан 7 та штат бирлиги ажратилсин;
(б) «Ер қаъридан фойдаланиш маркази» давлат муассасасининг ер қаъридан фойдаланиш соҳасида давлат хизматларини кўрсатишга доир ваколатларини ахборот тизимларидан фойдаланган ҳолда ҳудуднинг ўзида амалга ошириш ҳуқуқи берилсин.
6. Тоғ-кон саноати ва геология вазирлиги Иқтисодиёт ва молия вазирлиги билан биргаликда 2025 йил 1 ноябрга қадар Қорақалпоғистон Республикасида 2026 — 2028 йилларда табиий ресурсларнинг янги захираларини аниқлаш ва ишга тушириш учун геология-қидирув ишларини олиб бориш дастурини ишлаб чиқсин ва Вазирлар Маҳкамасига киритсин.
IV. Ижтимоий объектлар, инфратузилмани яхшилаш ва туризмни ривожлантириш
7. Қорақалпоғистон Республикасида:
(а) «яшил» тамойил асосида 11 та ижтимоий соҳа объектини қуриш-таъмирлаш ишлари
1-иловага
мувофиқ манзилли рўйхат асосида амалга оширилсин;
(б) 151 км автомобиль йўлини таъмирлаш ишлари
2-иловага
мувофиқ манзилли рўйхат асосида амалга оширилсин.
8. Мазкур қарорнинг
7-бандида
кўзда тутилган чора-тадбирларни молиялаштириш учун:
(а) Иқтисодиёт ва молия вазирлиги бир ой муддатда Қорақалпоғистон Республикаси маҳаллий бюджетларининг режа бўйича мақбуллаштириладиган маблағлари ҳисобидан 60 миллиард сўм маблағларни тенг улушларда 2025-2026 йилларда марказлашган инвестиция харажатларини ошириш орқали 11 та ижтимоий соҳа объектини қуриш-таъмирлаш ишлари учун йўналтирсин;
(б) Автомобиль йўллари қўмитаси ҳамда Иқтисодиёт ва молия вазирлиги 151 км автомобиль йўлини таъмирлаш ишлари учун жами 36 миллиард сўм маблағ ажратсин.
9. Давлат активларини бошқариш агентлиги 2026 йил 1 январга қадар «А-380» Ғузор — Бухоро — Нукус — Бейнеу халқаро аҳамиятдаги автомобиль йўлининг Қорақалпоғистон Республикаси ҳудудидан ўтувчи қисмида 3 та йўлбўйи сервис объекти қурилиши ва тайёр бизнес шаклида реализация қилинишини таъминласин.
10. Қорақалпоқ давлат университети, Урганч давлат университети ҳамда Фанлар академиясининг тарихчи олимлари, тадқиқотчилари ва соҳа мутахассисларидан иборат тадқиқот гуруҳи тузилсин. Бунда:
(а) тадқиқот гуруҳи туризм объектлари сонини кўпайтириш мақсадида Қорақалпоғистон Республикаси ва Хоразм вилоятидаги тарихий объектларни аниқласин ва тиклаш ишларини олиб борсин;
(б) Фанлар академияси Тарих институти, Миллий археология маркази тадқиқот гуруҳининг фаолиятини илмий-услубий жиҳатдан мувофиқлаштириб борсин;
(в) Бош вазир ўринбосари Ж. Қўчқоров, Олий таълим, фан ва инновациялар вазирлиги ушбу ишлар учун 2025 йилда Илм-фанни молиялаштириш ва инновацияларни қўллаб-қувватлаш жамғармасидан Қорақалпоқ давлат университети ҳамда Урганч давлат университетига 5 миллиард сўмдан маблағ ажратсин.
11. Қорақалпоғистон Республикасининг қадимий, тоғ ва дарё бўйи ҳудудларида янги туристик маршрутлар (кейинги ўринларда — туристик мажмуалар)
3-иловага
мувофиқ манзилли дастур асосида йўлга қўйилсин. Бунда:
(а) Қорақалпоғистон Республикаси Вазирлар Кенгаши икки ҳафта муддатда туристик мажмуаларни зарур инфратузилмалар билан таъминлаш бўйича манзилли дастурни ишлаб чиқиб, тасдиқлаш учун Қорақалпоғистон Республикаси Жўқорғи Кенгесига киритсин;
(б) Иқтисодиёт ва молия вазирлиги 2025 йилда Ўзбекистон Республикаси республика бюджетидан туристик мажмуаларни инфратузилма объектлари билан таъминлаш учун 25 миллиард сўм маблағ ажратсин.
V. Аҳолини касб-ҳунарга ўргатиш ва ёшларнинг таълим олиш имкониятларини кенгайтириш
12. Белгилансинки, 2025 йил 1 сентябрдан бошлаб «Тадбиркорликни ривожлантириш компанияси» акциядорлик жамияти томонидан Қорақалпоғистон Республикасида рўйхатдан ўтиб, ушбу ҳудудда 12 ойдан ортиқ фаолият юритаётган ҳамда бир йил давомида камида 10 нафар кишини доимий иш билан таъминлаган тадбиркорлик субъектларига ўтган йил якунлари бўйича жами даромадининг 50 фоизгача миқдорида улуш киритиш шаклидаги молиявий ёрдам кўрсатиш тартиби жорий қилинади.
13. Камбағалликни қисқартириш ва бандлик вазирлиги, Лойиҳа офиси, Қишлоқ хўжалиги вазирлиги ва Қорақалпоғистон Республикаси Вазирлар Кенгашининг:
Олдинги
таҳрирга қаранг.
(а) 2026 йил март ойига қадар Хитой тажрибаси асосида Камбағаллик ва меҳнат соҳасидаги лойиҳаларни бошқариш маркази томонидан 5 гектар ер майдонида камида 5 сотихли иссиқхона хўжаликларидан иборат бўлган иссиқхона мажмуаларини ташкил қилиш;
(13-банднинг «а» кичик банди Ўзбекистон Республикаси Президентининг 2025 йил 26 декабрдаги ПФ-258-сонли
Фармони
таҳририда — Қонунчилик маълумотлари миллий базаси, 27.12.2025 й., 06/25/258/1223-сон)
(б) иссиқхона мажмуаларини ташкил қилиш учун 5 гектар захирадаги қишлоқ хўжалигига мўлжалланган суғориладиган ер участкасини 49 йил муддатга ижара ҳуқуқи асосида Камбағаллик ва меҳнат соҳасидаги лойиҳаларни бошқариш марказига ажратиш;
(в) иссиқхона мажмуаларини қуриш ва сақлаш харажатларини Камбағалликни қисқартириш давлат мақсадли жамғармаси маблағлари ҳисобидан молиялаштириш;
Олдинги
таҳрирга қаранг.
(г) Ижтимоий реестрга киритилган оилалардан талабгорларни аниқлаб, иссиқхона хўжаликларини 2 йил муддатга ижара шартномаси асосида фойдаланишга топшириш;
(13-банднинг «г» кичик банди Ўзбекистон Республикаси Президентининг 2025 йил 26 декабрдаги ПФ-258-сонли
Фармони
таҳририда — Қонунчилик маълумотлари миллий базаси, 27.12.2025 й., 06/25/258/1223-сон. Кучга кириш санаси — 2026 йил 1 февраль)
(д) бир йил учун ижара тўловини ер майдони ҳажмидан келиб чиқиб, юридик шахслардан олинадиган ер солиғи бўйича ҳисобланган сумманинг 10 фоизи миқдорида белгилаш;
(ж) иссиқхона хўжаликлари ижара муддати тугагандан сўнг бошқа камбағал оилаларга ижара асосида берилишини таъминлаш;
(з) ташкил этиладиган иссиқхона хўжаликларига малакали агрономларни бириктириш тўғрисидаги таклифлари маъқуллансин.
14. Мактабгача ва мактаб таълими вазирлиги Истиқболли кадрларни тайёрлаш бўйича «Эл-юрт умиди» жамғармаси билан биргаликда «Президент иқтидорли фарзандлари» ташаббуси доирасида:
(а) ҳар йили талабдан келиб чиқиб, Қорақалпоғистон Республикасида доимий яшайдиган ва умумий ўрта таълим муассасаларини тамомлаган 50 нафаргача ёшларнинг хорижда таълим олишини таъминласин;
(б) ушбу талабаларнинг ўқиш даври тугаганидан сўнг Қорақалпоғистон Республикасида камида 4 йил ишлаб бериш мажбурияти назарда тутилсин.
15. Шундай тартиб ўрнатилсинки, унга мувофиқ:
(а) Қорақалпоғистон Республикасида доимий яшайдиган ҳамда умумий ўрта, ўрта махсус ва касбий таълим ташкилотларини тамомлаган ёшлар учун:
(i) давлат олий таълим муассасаларида давлат гранти асосида ўқитиш учун 2025/2026 ўқув йилидан бошлаб келгуси 3 ўқув йили давомида қўшимча 500 та мақсадли квота ажратилади;
(ii) республикада фаолият юритувчи нодавлат ва хорижий олий таълим ташкилотлари ҳамда уларнинг филиалларида давлат гранти асосида ўқитиш учун ҳар йили қўшимча 200 та мақсадли квота ажратилади;
(б) Қорақалпоғистон Республикаси Вазирлар Кенгаши ҳар йили 20 июлга қадар соҳалар ва тармоқларнинг олий маълумотли кадрларга бўлган эҳтиёжини аниқлаб, таълим йўналишлари ва ҳудудлар кесимидаги таклифларни Ўзбекистон Республикаси таълим ташкилотларига қабул қилиш бўйича давлат комиссиясига тақдим этади;
(в) Ўзбекистон Республикаси таълим ташкилотларига қабул қилиш бўйича давлат комиссияси ажратилган давлат гранти асосидаги қўшимча мақсадли квоталар асосида давлат олий таълим муассасаларига қабул қилишнинг аниқ механизмларини белгилайди;
(г) мақсадли қабул квоталари бўйича олий таълим ташкилотларини тамомлаган ёшлар ушбу ҳудудда 3 йил давомида ишлаб бериш мажбуриятини олади;
(д) Иқтисодиёт ва молия вазирлиги қўшимча квоталарни ажратиш билан боғлиқ харажатлар учун зарур маблағлар ажратилишини таъминлайди.
VI. Ҳудудни ривожлантиришга қаратилган қўшимча молиявий имкониятлар
16. Қорақалпоғистон Республикасида инфратузилмани ривожлантириш лойиҳаларини молиялаштириш, аҳолининг кундалик ҳаётидаги коммунал ва бошқа соҳалардаги кечиктириб бўлмайдиган масалаларини тезкор ҳал этиш мақсадида юридик шахс мақомига эга бўлмаган Қорақалпоғистон Республикасини ижтимоий-иқтисодий ривожлантириш жамғармаси (кейинги ўринларда — Жамғарма) ташкил этилсин. Бунда:
(а) Жамғарманинг васийлик кенгаши таркиби
4-иловага
мувофиқ тасдиқлансин;
(б) Жамғарма васийлик кенгаши Жамғарманинг олий бошқарув органи, Қорақалпоғистон Республикаси Вазирлар Кенгаши ҳузуридаги Тадбиркорликни ривожлантириш дирекцияси унинг ижро органи ҳисоблансин;
(в) Жамғарма маблағларини шакллантириш манбалари ва сарфлаш йўналишлари
5-иловага
мувофиқ тасдиқлансин;
(г) 2026 йилдан бошлаб Жамғармага Қорақалпоғистон Республикаси республика бюджетининг умумий харажатлари суммасининг камида 3 фоизи миқдоридаги маблағлар йўналтирилсин;
(д) Жамғарма васийлик кенгаши томонидан тасдиқланган дастурлар асосида мазкур қарорга
5-иловада
назарда тутилган йўналишлар Жамғарма маблағларидан молиялаштириб борилсин;
(ж) Жамғарма маблағларини олувчилар ва харажатлар сарфининг очиқлиги ва шаффофлиги таъминлаб борилсин;
(з) Жамғармага нисбатан вазирлик ва идораларнинг бюджетдан ташқари жамғармаларига келиб тушадиган тушумлар учун белгиланган тақсимот меъёрлари қўлланилмасин.
VII. Қарор ижросини ташкил этиш, таъминлаш ва назорат қилиш
17. 2025-2026 йилларда Қорақалпоғистон Республикасини барқарор ижтимоий-иқтисодий ривожлантириш бўйича асосий мақсадли кўрсаткичларга эришишга қаратилган чора-тадбирлар дастури
6-иловага
мувофиқ тасдиқлансин.
18. Бош вазир ўринбосари Ж. Қўчқоров мазкур қарорда ажратилиши белгиланган маблағлар тўлиқ ва ўз муддатида молиялаштирилишини назорат қилиб борсин.
19. Белгилансинки, мазкур қарор ижроси:
(а) ҳар ойда Қорақалпоғистон Республикаси Вазирлар Кенгаши томонидан Лойиҳа офиси ва Қорақалпоғистон Республикасининг туман (шаҳар) ҳокимликлари иштирокида;
(б) ҳар чоракда Вазирлар Маҳкамасида тегишли вазирлик ва идоралар раҳбарлари иштирокида танқидий муҳокама қилиб борилади.
20. Қорақалпоғистон Республикаси Вазирлар Кенгаши манфаатдор вазирлик ва идоралар билан биргаликда икки ой муддатда қонунчилик ҳужжатларига ушбу қарордан келиб чиқадиган ўзгартириш ва қўшимчалар тўғрисида Вазирлар Маҳкамасига таклифлар киритсин.
21. Мазкур қарор ижросини самарали ташкил қилишга масъул ва шахсий жавобгар этиб Қорақалпоғистон Республикаси Вазирлар Кенгаши Раиси Ф.У. Эрманов белгилансин.
22. Қарор ижросини назорат қилиш Ўзбекистон Республикаси Бош вазири А.Н. Арипов зиммасига юклансин.
Ўзбекистон Республикаси Президенти Ш. МИРЗИЁЕВ
Тошкент ш.,
2025 йил 14 август,
ПҚ-248-сон
Ўзбекистон Республикаси Президентининг 2025 йил 14 августдаги ПҚ-248-сон
қарорига
1-ИЛОВА
Қорақалпоғистон Республикасида «яшил тамойил асосида» қурилиш-таъмирлаш ишлари амалга ошириладиган ижтимоий соҳа объектларининг
МАНЗИЛЛИ РЎЙХАТИ
(млрд сўм)
Т/р
Туман/шаҳар номи
Маҳалла номи
Объект номи
(рақами)
Объектларни тўлиқ ишга тушириш
Қурилиш тури
Талаб этиладиган маблағ
Жами
60,0
I
Мактаблар
22,8
1.
Беруний тумани
«Олтинсой» МФЙ
Реконструкция қилиш
7,1
2.
Амударё тумани
«Бешовул» МФЙ
Мукаммал таъмирлаш
5,1
3.
Чимбой тумани
«Тазажол» МФЙ
3,5
4.
Шуманай тумани
«Бирлешик» МФЙ
Реконструкция қилиш
7,1
II
Мактабгача таълим ташкилотлари
25,7
5.
Нукус тумани
«Ақтерек» МФЙ
Реконструкция қилиш
5,3
6.
Чимбой тумани
«Тагжап» ОФЙда
6,3
7.
Нукус шаҳри
«Тунғишқонис» МФЙ
7,7
8.
Амударё тумани
«Дарёбўйи» МФЙ
6,4
III
Поликлиникалар
11,5
9.
Беруний тумани
«Палваш» МФЙ
Реконструкция қилиш
5,5
10.
Амударё тумани
«Холимбег» ОФЙ
4,1
11.
Шуманай тумани
«Мамий» ОФЙ
Шуманай ҚВП
Жорий таъмирлаш
1,9
Изоҳ:
Қурилиш-таъмирлаш ишлари амалга ошириладиган ижтимоий соҳа объектлари учун талаб этиладиган маблағларга лойиҳа-смета ҳужжатлари асосида ўзгартириш ва қўшимчалар киритилиши мумкин;
11 та объектни қуриш-таъмирлаш ишларини амалга оширишда буюртмачи вазифаси Қорақалпоғистон Республикаси Вазирлар Кенгашининг «Ягона буюртмачи хизмати» инжиниринг компанияси томонидан амалга оширилади;
қурилиш-таъмирлаш ишларида Ўзбекистон Республикаси Президентининг 2025 йил 11 мартдаги ПҚ-100-сон
қарори
ва Вазирлар Маҳкамасининг 2025 йил 7 майдаги 300-сон
қарорига
мувофиқ энергия самарадорлик лойиҳаларини амалга ошириш тартиби қўлланади.
Ўзбекистон Республикаси Президентининг 2025 йил 14 августдаги ПҚ-248-сон
қарорига
2-ИЛОВА
Қорақалпоғистон Республикасида 2025-2026 йилларда таъмирлаш ишлари олиб бориладиган автомобиль йўлларининг
МАНЗИЛЛИ РЎЙХАТИ
Т/р
Чора-тадбирлар
Амалга ошириш механизми
Ижро муддати
Масъул ижрочилар
1.
Қўнғирот — Мўйноқ автомобиль йўлининг 91 км қисми
асфальт қопламасини карта усулида таъмирлаш ишларини бошлаш учун Ўзбекистон Республикаси республика бюджетидан Автомобиль йўллари қўмитасига ажратилган маблағлар доирасида
21 млрд
сўм маблағ ажратиш.
1. Қўнғирот тумани ҳудудидан ўтувчи давлат аҳамиятидаги «D-231» Қўнғирот ш. — Мўйноқ ш. автомобиль йўлининг 10 — 23 км
(13 км)
қисмини
(10 млрд сўм)
таъмирлаш.
2. Мўйноқ тумани ҳудудидан ўтувчи давлат аҳамиятидаги «D-231» Қўнғирот ш. — Мўйноқ ш. автомобиль йўлининг 23 — 91 км
(68 км)
қисмини
(11 млрд сўм)
таъмирлаш.
2025 йил август-сентябрь
Автомобиль йўллари қўмитаси
(Ж. Турсунов),
Иқтисодиёт ва молия вазирлиги
(И. Норқулов),
Қорақалпоғистон Республикаси Вазирлар Кенгаши
(Ф. Эрманов)
2.
Нукус шаҳридан Тахтакўпир туманига олиб борувчи «
D-234» Нукус — Чимбой — Тахтакўпир автомобиль йўлининг 59 км қисмини
таъмирлаш ишларини бошлаш учун Ўзбекистон Республикаси республика бюджетидан ажратилган маблағлар доирасида
15 млрд
сўм маблағ ажратиш.
1. Нукус шаҳри ҳудудидан ўтувчи 14,3 — 22 км (7,7 км) қисмини (1,5 млрд сўм) таъмирлаш.
2. Кегейли тумани ҳудудидан ўтувчи 22 — 47 км (25 км) қисмини (6,5 млрд сўм) таъмирлаш.
3. Чимбой тумани ҳудудидан ўтувчи 47 — 58 км (11 км) ва 63 — 84 км (21 км) қисмларини (5 млрд сўм) таъмирлаш.
4. Қораўзак тумани ҳудудидан ўтувчи 84 — 90 км (6 км) қисмини (2 млрд сўм) таъмирлаш.
2025-2026 йиллар давомида
Автомобиль йўллари қўмитаси
(Ж. Турсунов)
,
Иқтисодиёт ва молия вазирлиги
(И. Норқулов)
,
Қорақалпоғистон Республикаси Вазирлар Кенгаши
(Ф. Эрманов)
Ўзбекистон Республикаси Президентининг 2025 йил 14 августдаги ПҚ-248-сон
қарорига
3-ИЛОВА
Қорақалпоғистон Республикасининг қадимий, тоғ ва дарё бўйи ҳудудларида янги туристик маршрутларни йўлга қўйиш бўйича
МАНЗИЛЛИ ДАСТУР
Т/р
Туризм объекти номи
Жойлашган ҳудуд
1.
Миздахкон археология-архитектура мажмуаси
Хўжайли тумани
2.
Шайх Жалил бобо зиёратгоҳи
Қораўзак ва Амударё туманлари
3.
Аму-қаратау дам олиш мажмуаси
Қораўзак ва Амударё туманлари
Ўзбекистон Республикаси Президентининг 2025 йил 14 августдаги ПҚ-248-сон
қарорига
4-ИЛОВА
Қорақалпоғистон Республикасини ижтимоий-иқтисодий ривожлантириш жамғармасининг
ВАСИЙЛИК КЕНГАШИ ТАРКИБИ
1.
Ж. Қўчқоров
—
Ўзбекистон Республикаси Бош вазирининг ўринбосари — иқтисодиёт ва молия вазири,
Васийлик кенгаши раиси
2.
А. Оринбаев
—
Қорақалпоғистон Республикаси Жўқорғи Кенгеси Раиси,
Васийлик кенгаши раисининг ўринбосари
3.
С. Садуллаев
—
Ўзбекистон Республикаси иқтисодиёт ва молия вазири ўринбосари
4.
Ф. Эрманов
—
Қорақалпоғистон Республикаси Вазирлар Кенгаши Раиси
5.
Б. Жумамуратов
—
«Қорақалпоғистон Республикасида лойиҳаларни амалга ошириш маркази» лойиҳа офиси директори,
Васийлик кенгаши котиби
Изоҳ:
Васийлик кенгаши аъзолари бошқа ишга ўтган тақдирда, унинг таркибига ушбу лавозимга янгидан тайинланган ёки зиммасига тегишли функциялар юкланган шахслар киритилади.
Ўзбекистон Республикаси Президентининг 2025 йил 14 августдаги ПҚ-248-сон
қарорига
5-ИЛОВА
Қорақалпоғистон Республикасини ижтимоий-иқтисодий ривожлантириш жамғармаси маблағларини шакллантириш манбалари ва сарфлаш йўналишлари
I. Жамғарма маблағларини шакллантириш манбалари
1. Ғилдиракли транспорт воситалари, ўзиюрар машиналар ва уларнинг тиркамаларини «эркин муомалага чиқариш» (импорт) божхона режимида расмийлаштирадиган жисмоний ва юридик шахслардан ундириладиган утилизация йиғимининг 5 фоизи
*
.
2. Қорақалпоғистон Республикасида шаклланадиган алкоголь маҳсулотлари, шу жумладан, пиво (импорт қилинадиган алкоголь маҳсулотлари ва пиводан ташқари) учун ишлаб чиқарувчилар томонидан тўланадиган акциз солиғининг 70 фоизи
*
.
3. Жамғарманинг вақтинча бўш турган маблағларини тижорат банклари депозитларига жойлаштириш ҳисобидан олинадиган даромадлар.
4. Қорақалпоғистон Республикаси республика бюджети даромадларининг прогноздан ошириб бажарилган қисмидан ажратмалар.
5. Жисмоний ва юридик шахсларнинг ҳомийлик хайриялари, халқаро молия институтлари ва хорижий ташкилотларнинг грантлари.
6. Қонунчиликда тақиқланмаган бошқа манбалар.
II. Жамғарма маблағлари сарфланадиган асосий йўналишлар
1. Инвесторлар иштирокида инвестиция лойиҳалари, давлат-хусусий шериклик лойиҳалари, Қорақалпоғистон Республикасининг инфратузилмасини ривожлантириш билан боғлиқ истиқболли лойиҳаларни амалга ошириш.
2. Қорақалпоғистон Республикасининг алоҳида ҳудудларини ривожлантириш ва реновация дастурлари, мастер режа ва қуриладиган объектларнинг лойиҳа ҳужжатларини ишлаб чиқиш.
3. Иқтисодиёт тармоқлари ва ижтимоий соҳа объектларини қуриш, реконструкция қилиш, мукаммал таъмирлаш ва жиҳозлаш.
4. Реновация дастурларини амалга ошириш.
5. «Янги Ўзбекистон» массивлари, давлат уй-жой дастурларида кўзда тутилган массивлар, шунингдек, махсус иқтисодий зоналар, кичик саноат зоналари, ёшлар саноат ва тадбиркорлик зоналарини ташқи муҳандислик-коммуникация тармоқлари (ичимлик ва оқова сув, электр энергияси, табиий газ тармоқлари ва автомобиль йўли) билан таъминлаш.
6. Жисмоний ва юридик шахсларга етказилган мулкий ва маънавий зарарларни қоплаш ҳамда шаҳар ва туманларни ижтимоий-иқтисодий ривожлантириш тадбирларини молиялаштириш.
7. «Қорақалпоғистон Республикасида лойиҳаларни амалга ошириш маркази» лойиҳа офисининг моддий-техника базасини мустаҳкамлаш.
8. Аҳолининг кундалик ҳаётидаги коммунал ҳамда бошқа соҳалардаги кечиктириб бўлмайдиган масалаларни тезкор ҳал этишга қаратилган ва қонунчиликда тақиқланмаган чора-тадбирларни молиялаштириш.
* Мазкур манбалар Давлат бюджети даромадлари таркибида тўлиқ акс эттирилган ҳолда Жамғармага ўтказиб берилади.
Ўзбекистон Республикаси Президентининг 2025 йил 14 августдаги ПҚ-248-сон
қарорига
6-ИЛОВА
2025-2026 йилларда Қорақалпоғистон Республикасини барқарор ижтимоий-иқтисодий ривожлантириш бўйича асосий мақсадли кўрсаткичларга эришишга қаратилган
ЧОРА-ТАДБИРЛАР ДАСТУРИ
Олдинги
таҳрирга қаранг.
Т/р
Чора-тадбирлар
Амалга ошириш механизми
Амалга ошириш шакли
Ижро муддати
Масъул ижрочилар
1.
Халқаро молия ташкилотлари билан биргаликда Стратегиянинг устувор йўналишларини ҳамда аҳоли яшаши ва тадбиркорлик учун қулай инфратузилмавий лойиҳаларга маблағларни жалб қилишни назарда тутувчи Қорақалпоғистон Республикасини комплекс ижтимоий-иқтисодий ривожлантиришга қаратилган 5 йиллик батафсил дастур лойиҳасини (кейинги ўринларда — Дастур) ишлаб чиқиш
(қарорнинг
-
ва
3-бандлари
).
Дастур лойиҳасини ишлаб чиқиш ва Вазирлар Маҳкамасига киритиш. Бунда:
(а) иқтисодий, ижтимоий, муҳандислик ва транспорт-логистика инфратузилмаси лойиҳаларини самарали жойлаштириш ҳамда ҳудудларнинг ўзаро боғлиқлигини яхшилашни инобатга олган ҳолда Нукус, Қўнғирот, Беруний ва Чимбой агломерация марказларини ривожлантириш;
(б) Чимбой ва Қўнғирот туманларини жадал комплекс ривожлантиришда ушбу туманлар марказларининг мастер режаларини Дастур билан ўзаро уйғунликда ишлаб чиқиш;
(в) Дастурни молиялаштириш учун натижага асосланган молиялаштириш тизими (PforR) орқали 150 — 200 миллион доллар хорижий маблағлар жалб этилишини назарда тутиш.
Норматив-ҳуқуқий ҳужжат лойиҳаси
2026 йил май ойига қадар
Иқтисодиёт ва молия вазирлиги
(И. Норқулов)
,
Қорақалпоғистон Республикаси Вазирлар Кенгаши
(Ф. Эрманов)
,
Лойиҳа офиси
(Б. Жумамуратов)
2.
Қўнғирот ва Беруний туманларида саноатни ривожлантириш.
1. Ўзбекистон Республикаси Президентининг 2025 йил 19 мартдаги «Кичик ва ўрта бизнеснинг иқтисодиётдаги ўрнини ошириш чора-тадбирлари тўғрисида»ги ПФ-50-сон
Фармонига
мувофиқ Беруний туманида қўшимча саноат лойиҳа офисини ташкил қилиш.
2. Қўнғирот ва Беруний туманларидаги саноат лойиҳа офислари фаолияти учун 20 миллиард сўм қўшимча маблағ ажратиш.
Амалий чора-тадбирлар
2025 йил 1 октябрь
Вазирлар Маҳкамаси
(Ж. Қўчқоров),
Иқтисодиёт ва молия вазирлиги
(И. Норқулов),
Қорақалпоғистон Республикаси Вазирлар Кенгаши
(Ф. Эрманов)
3.
Замонавий эркин иқтисодий зона ташкил этиш.
1. Қорақалпоғистон Республикаси ҳудудларининг географик жойлашуви, саноат салоҳияти, қулай транспорт коридори, темир йўл инфратузилмаси ва бошқа шарт-шароитларни инобатга олиб, камида 1 та замонавий эркин иқтисодий зона ташкил этиш учун саноат лойиҳа офислари учун ажратилган маблағлар ҳисобидан илғор тажрибага эга хорижий консалтинг компаниясини жалб қилиш.
2. Эркин иқтисодий зонани ташкил этишнинг техник топшириғида камида 4 та хорижий инвесторларни жалб қилишни назарда тутиш.
Норматив-ҳуқуқий ҳужжат лойиҳаси
2025 йил 1 октябрь
Вазирлар Маҳкамаси
(Ж. Ходжаев, Ж. Қўчқоров),
Иқтисодиёт ва молия вазирлиги
(И. Норқулов),
Қорақалпоғистон Республикаси Вазирлар Кенгаши
(Ф. Эрманов)
4.
Қорақалпоғистон Республикасида норуда фойдали қазилмаларни қайта ишлашни рағбатлантириш
(қарорнинг 4-банди
«в» кичик банди
).
Қорақалпоғистон Республикаси ҳудудида норуда фойдали қазилмаларни қайта ишлашни ташкил қилган тадбиркорлик субъектига тегишли аукционда ғолиб деб топилган суммани бўлиб-бўлиб тўлашга рухсат этиш бўйича норматив-ҳуқуқий ҳужжат лойиҳасини ишлаб чиқиш ва Вазирлар Маҳкамасига киритиш.
Норматив-ҳуқуқий ҳужжат лойиҳаси
2025 йил сентябрь
Тоғ-кон саноати ва геология вазирлиги
(Б. Исламов),
Иқтисодиёт ва молия вазирлиги
(И. Норқулов),
Қорақалпоғистон Республикаси Вазирлар Кенгаши
(Ф. Эрманов)
5.
Тоғ-кон саноати ва геология вазирлиги ҳузуридаги «Ер қаъридан фойдаланиш маркази» давлат муассасасининг Қорақалпоғистон Республикаси бошқармасини ташкил этиш
(қарорнинг
6-банди
).
1. Ҳудудий бошқармани ўз ваколатларини амалга ошириш учун зарур малакали мутахассислар, маълумотлар базалари, моддий-техника жиҳозлари билан таъминлаш, низоми ва тузилмасини тасдиқлаган ҳолда давлат рўйхатидан ўтказиш ҳамда унинг фаолиятини тўлиқ йўлга қўйиш.
Амалий чора-тадбирлар
2025 йил 15 сентябрь
Тоғ-кон саноати ва геология вазирлиги
(Б. Исламов),
Давлат активларини бошқариш агентлиги
(А. Ортиков)
,
Иқтисодиёт ва молия вазирлиги
(А. Хайдаров)
,
Геология фанлари университети
(А. Кадирходжаев),
Фанлар академияси
(Ш. Аюпов),
Нукус давлат техника университети
(Б. Каипбергенов)
,
Қорақалпоғистон Республикаси Вазирлар Кенгаши
(Ф. Эрманов)
2. Ҳудудий бошқармани Нукус шаҳри Т.
Қайипбергенов кўчаси, 25-уй манзилида жойлашган бинонинг 3-қаватига текин фойдаланиш ҳуқуқи асосида жойлаштириш.
2025 йил 15 сентябрь
3. Қорақалпоғистон Республикасида табиий ресурсларнинг янги захираларини аниқлаш ва ишга тушириш ишларини ташкил қилиш ҳамда ушбу ишларни амалга ошириш учун белгиланган тартибда маблағ ажратиш.
2025 йил 1 октябрь
4. Қорақалпоғистон Республикасида жойлашган барча истиқболли ер қаъри участкалари рўйхатини контурлари ва координаталари билан бирга шакллантириш, ер фонди тоифасини ўзгартириш ва электрон онлайн аукцион савдоларига чиқариш.
2025 йил 1 октябрь
6.
Қорақалпоғистон Республикасида 2026 — 2028 йилларда табиий ресурсларнинг янги захираларини аниқлаш ва ишга тушириш учун геология-қидирув ишларини олиб бориш дастурини қабул қилиш
(қарорнинг
7-банди
).
1. Қорақалпоғистон Республикасида 2026 — 2028 йилларда табиий ресурсларнинг янги захираларини аниқлаш ва ишга тушириш учун геология-қидирув ишларини олиб бориш дастурини ишлаб чиқиш ва Вазирлар Маҳкамасига киритиш.
2. Дастурни Тоғ-кон саноати ва геология вазирлигига республика минерал хомашё базасини ривожлантириш йиллик дастурлари доирасида Давлат бюджетидан ажратиладиган маблағлар ҳисобидан молиялаштиришни назарда тутиш.
Норматив-ҳуқуқий ҳужжат лойиҳаси
2025 йил 1 ноябрь
Тоғ-кон саноати ва геология вазирлиги
(Б. Исламов),
Иқтисодиёт ва молия вазирлиги
(И. Норқулов)
,
Лойиҳа офиси
(Б. Жумамуратов)
7.
«А-380»
Ғузор — Бухоро — Нукус — Бейнеу
халқаро аҳамиятдаги автомобиль йўлининг Қорақалпоғистон Республикаси ҳудудидан ўтувчи 439 — 765 км ва 876 — 1204 км оралиғида 3 та
«Service area»
ёки
«Service point»
йўлбўйи сервис объектларини Давлат активларини бошқариш, трансформация ва хусусийлаштириш жамғармаси маблағлари ҳисобидан қуриш
(қарорнинг
9-банди
).
1. Мазкур объектларни ҳамда автотураргоҳларни қуриш учун доимий фойдаланиш ҳуқуқи асосида ер участкаларини ажратиш.
Амалий чора-тадбирлар
2025 йил сентябрь
Давлат активларини бошқариш агентлиги
(А. Ортиков)
,
Автомобиль йўллари қўмитаси
(Ж. Турсунов),
Кадастр агентлиги
(Ф. Пулатов),
Қорақалпоғистон Республикаси Вазирлар Кенгаши
(Ф. Эрманов)
2. Ажратилган ер участкаларининг мастер режаси лойиҳаларини ишлаб чиқиш.
Мастер режа ишлаб чиқиш
2025 йил сентябрь
3. Объектларни уларнинг қурилиши тугаллангандан сўнг тайёр бизнес шаклида реализация қилиш учун электрон онлайн аукцион (танлов) савдоларига чиқариш
.
Амалий чора-тадбирлар
2026 йил 1 январь
8.
Тадбиркорлик субъектларини молиявий қўллаб-қувватлаш
(қарорнинг
12-банди
).
1. Қорақалпоғистон Республикасида рўйхатдан ўтиб, ушбу ҳудудда 12 ойдан ортиқ фаолият юритаётган ҳамда бир йил давомида камида 10 нафар кишини доимий иш билан таъминлаган тадбиркорлик субъектлари рўйхатини реал вақт режимида шакллантириб борувчи техник имконият яратиш.
Амалий чора-тадбирлар
2025 йил сентябрь
Иқтисодиёт ва молия вазирлиги
(И. Норқулов),
«Тадбиркорликни ривожлантириш компанияси» АЖ
(А. Маҳаматов),
Солиқ қўмитаси
(Ш. Кудбиев),
Тижорат банклари раҳбарлари
2. Тадбиркорлик субъектларига ўтган йил якунлари бўйича жами даромадининг 50 фоизигача миқдорида улуш киритиш шаклидаги молиявий ёрдам кўрсатиш тартибининг узлуксиз ишлаши учун зарур чораларни кўриш.
Доимий
9.
Кредит тарихи ёмонлашган жисмоний ва юридик шахсларга имконият яратиш.
«Оилавий тадбиркорликни ривожлантириш» дастури доирасида кредит олиб, лойиҳасини муваффақиятли амалга оширган ва тўлиқ кредитини сўндирган, бироқ тўлов муддатларини бузиш ҳисобига кредит тарихи ёмонлашган жисмоний ва юридик шахсларнинг кредит тарихини, истисно тариқасида, бир маротаба «яхши» тоифага ўзгартириш.
Бунда «Оилавий тадбиркорликни ривожлантириш» дастури доирасида лойиҳа муваффақиятли амалга оширилгани тўғрисида хулоса кредит ажратган банк ҳамда маҳаллада тадбиркорликни ривожлантириш, аҳоли бандлигини таъминлаш ва камбағалликни қисқартириш масалалари бўйича туман (шаҳар) ҳокимларининг ёрдамчилари томонидан тасдиқланади.
Амалий чора-тадбирлар
2025 йил октябрь
Марказий банк
(Т. Ишметов),
Қорақалпоғистон Республикаси Вазирлар Кенгаши
(Ф. Эрмонов),
тижорат банклари
10.
Қорақалпоғистон Республикасида тадбиркорлик субъектлари ва аҳолига банк хизматлари кўрсатиш сифатини яхшилаш.
1. Қорақалпоғистон Республикасида тадбиркорлик субъектлари ва аҳолига банк хизматлари кўрсатиш сифатини яхшилаш бўйича дастур ишлаб чиқиб, амалга ошириш. Бунда:
аҳоли ва тадбиркорларнинг молиявий хизматлардан фойдаланиш имкониятларини кенгайтириш, айниқса, чекка ва қишлоқ ҳудудларда банк инфратузилмасини ривожлантириш;
Нукус шаҳри, Қўнғирот, Чимбой, Амударё ҳамда Тўрткўл туманларини хусусий банклар хизмати билан қамраб олиш учун қулай шароит яратиш.
Дастур ишлаб чиқиш
2025-2026 йиллар давомида
Марказий банк
(Т. Ишметов)
,
тижорат банклари
2. «Бизнесни ривожлантириш банки» АТБ ва «Ўзсаноатқурилишбанк» АТБнинг Қорақалпоғистон Республикаси филиалларига
5 млрд сўмгача
бўлган кредитларни ажратишни мустақил ҳал қилиш ҳуқуқини бериш масаласини кўриб чиқиш.
2025 йил 1 сентябрь
11.
Логистика хабларини ташкил этиш.
1. Ҳудудни Қозоғистон Республикасининг Қизилўрда вилояти билан боғловчи Қизилўрда — Тахтакўпир автомобиль йўлини қуриш юзасидан икки томонлама ҳамкорлик бўйича ҳукуматлараро қўшма комиссия доирасида музокаралар олиб бориш.
Амалий чора-тадбирлар
2025 йил сентябрь
Бош вазир ўринбосари
(Ж. Ходжаев),
Транспорт вазирлиги
(И. Махкамов)
,
Ташқи ишлар вазирлиги
(Б. Саидов)
,
Инвестициялар, саноат ва савдо вазирлиги
(Л. Кудратов)
,
Автомобиль йўллари қўмитаси
(Ж. Турсунов)
,
Божхона қўмитаси
(А. Мавлонов)
,
Қорақалпоғистон Республикаси Вазирлар Кенгаши
(Ф. Эрмонов)
,
Лойиҳа офиси
(Б. Жумамуратов)
2. Ҳудудни Туркманистоннинг Тошҳовуз вилояти билан боғловчи Хўжайли — Тошҳовуз чегара постини очиш юзасидан икки томонлама ҳамкорлик бўйича ҳукуматлараро қўшма комиссия доирасида музокаралар олиб бориш.
Амалий чора-тадбирлар
2025 йил октябрь
3. Музокаралар натижаси бўйича аниқ асослантирилган таклифларни Ўзбекистон Республикаси Президенти Администрациясига киритиш.
2025 йил ноябрь
12.
Нукус шаҳри Ғарезсизлик, С.
Камалов, Г.
Шеразиева кўчаларининг мастер режасини ишлаб чиқиш.
Нукус шаҳри кўчаларида туну кун фаолият кўрсатадиган ва барча зарурий инфратузилма объектларига эга бўлган туризм, кўнгилочар, гастрономик, савдо ва сервис объектларини ташкил этиш.
Мастер режа ишлаб чиқиш
2025 йил декабрь
«Асакабанк» АЖ
(К.
Туляганов),
Қорақалпоғистон Республикаси Вазирлар Кенгаши
(Ф. Эрманов)
13.
Қорақалпоғистон Республикасининг қадимий, тоғ ва дарё бўйи ҳудудларида янги туристик маршрутларни
йўлга қўйиш.
1. Тажрибага эга хорижий ва маҳаллий компанияларни жалб қилган ҳолда ушбу қарорнинг 3-иловасидаги туристик мажмуаларни ривожлантириш бўйича мастер режаларни ишлаб чиқиш ва тасдиқлаш.
Мастер режа ишлаб чиқиш
2025 йил октябрь
Экология, атроф-муҳитни муҳофаза қилиш ва иқлим ўзгариши вазирлиги
(А. Абдуҳакимов),
Иқтисодиёт ва молия вазирлиги
(И. Норқулов),
Туризм қўмитаси
(У. Шадиев),
Қорақалпоғистон Республикаси Вазирлар Кенгаши
(Ф. Эрманов)
2. Туристик мажмуалар ва уларга туташ ҳудудда туризм, савдо ва кўнгилочар хизматлар кўрсатишни ташкил этиш учун ер участкаларини электрон онлайн аукционга чиқариш чораларини кўриш.
Бунда мастер режаларни ишлаб чиқиш билан боғлиқ харажатлар Ўзбекистон Республикаси Экология, атроф-муҳитни муҳофаза қилиш ва иқлим ўзгариши вазирлиги ҳамда Туризм қўмитасининг бюджетдан ташқари маблағлари ҳисобидан тенг улушларда қопланади.
Амалий чора-тадбирлар
2025 йил октябрь-ноябрь
3. Туристик мажмуаларда амалга оширилган ишлар ва уларнинг ҳолати ҳақида видеоролик шаклидаги ҳисоботларни Президент Администрациясига киритиш.
Ҳисобот
2026 йил декабрь
14.
«Сайгачий» мажмуа (ландшафт) буюртма қўриқхонасида сайғоқларнинг популяциясини ошириш ва Қозоғистондан Ўзбекистонга сайғоқларнинг миграциясини қайта тиклаш.
1. Сайғоқларнинг миграциясини тиклаш ҳамда популяциясини ошириш бўйича ишчи гуруҳни ташкил қилиш.
2. Ишчи гуруҳни Қозоғистон Республикасига хизмат сафарига юбориш.
3. «Сайгачий» мажмуа (ландшафт) буюртма қўриқхонасига камида 500 та сайғоқни олиб келиш.
4. Қозоғистон Республикаси билан Ҳукуматлараро комиссия доирасида Сайғоқларни муҳофаза қилиш альянсини (Saiga Conservation Alliance — SCA) жалб қилган ҳолда Шалқар — Бейнеу темир йўл линиясида сайғоқлар ўтиши учун йўлаклар барпо қилиш ва чегара ҳудудида миграция йўлларини кўпайтириш.
Амалий чора-тадбирлар
2025 йил сентябрь
Бош вазир ўринбосари
(Ж. Ходжаев)
,
Экология, атроф-муҳитни муҳофаза қилиш ва иқлим ўзгариши вазирлиги
(А. Абдуҳакимов),
Давлат хавфсизлик хизмати
(Б. Курбанов)
,
Қорақалпоғистон Республикаси Вазирлар Кенгаши
(Ф. Эрманов)
5. Музокаралар натижаси бўйича таклифларни Ўзбекистон Республикаси Президенти Администрациясига киритиш.
Президент Администрациясига ахборот киритиш
2025 йил октябрь
15.
Чимбой туманида ўқув ва ишлаб чиқариш этнотуризм масканини ташкил этиш.
1. Чимбой тумани марказидаги касбий кўникмалар маркази ҳузурида Бандликка кўмаклашиш давлат жамғармаси маблағлари ҳисобидан ўқув ва ишлаб чиқариш этнотуризм масканини ташкил этиш.
Бунда ўтов (қора уй)ларни ишлаб чиқариш кўникмаси, қорақалпоқ миллий безаклари, заргарлик ва бошқа миллий ҳунармандчилик маҳсулотларини тайёрлаш, хорижий тилларни ўргатиш, дизайнер ҳамда тадбиркорлик саводхонлиги йўналишларида ўқитиш ва ишлаб чиқариш (ясаш, тайёрлаш), шунингдек, кўрсатиладиган хизматлар ва яратилган маҳсулотлар учун бино ҳамда тақдимот хоналарини (showroom) ташкил қилиш назарда тутилади.
Лойиҳа-смета ҳужжатларини ишлаб чиқиш ва қурилиш ишларини бошлаш
2025 йил октябрь
Камбағалликни қисқартириш ва бандлик вазирлиги
(Б. Захидов)
,
Қорақалпоғистон Республикаси Вазирлар Кенгаши
(Ф. Эрманов),
Туризм қўмитаси
(У. Шадиев)
,
Лойиҳа офиси
(Б. Жумамуратов)
2. Ушбу марказни 2026 йил 1 мартга қадар ишга тушириш ва туризм маршрутига қўшиш.
Қурилиш ишларини якунлаб фойдаланишга топшириш
2026 йил март
16.
Фестиваль ва тадбирлар рўйхатини шакллантириш.
1. Маҳаллий аҳолининг авлоддан-авлодга ўтиб келаётган анъанавий байрам кунлари рўйхатини тузиш.
2. Сайёҳларда катта қизиқиш уйғотадиган байрамларни танлаб олиш ва уларни ўтказиш учун қулай саналарни белгилаш.
Амалий чора-тадбирлар
Ҳар йили 10 январга қадар
Туризм қўмитаси
(У. Шадиев)
,
Маданият вазирлиги
(О. Назарбеков),
Қорақалпоғистон Республикаси Вазирлар Кенгаши
(Ф. Эрманов)
3. Оммавий ахборот воситалари орқали тарғибот ва ташвиқот ишларини олиб бориш.
Доимий
17.
Ҳудуднинг туризм салоҳиятини хорижий оммавий ахборот воситалари орқали тарғиб қилиб бориш.
1. Тарғибот харажатлари учун U
N
WTO, U
N
DP, GIZ каби ташкилотларнинг грант маблағларини жалб қилиш чораларини кўриш.
Амалий чора-тадбирлар
2025-2026 йиллар давомида
Ўзбекистон Республикаси Президенти Администрацияси
(Ш. Асадов),
Туризм қўмитаси
(У. Шадиев)
,
Қорақалпоғистон Республикаси Вазирлар Кенгаши
(Ф. Эрманов)
2. Euronews ва шунга ўхшаш телеканаллар орқали хорижда Қорақалпоғистон Республикасининг туризм объектлари, гастро ва экстремал туризм салоҳиятини кенг тарғиб қилиш.
Ҳар чоракда
18.
Хоразм — Қорақалпоғистон туризм йўналишини ўзаро боғлиқ ҳолда ривожлантириш.
Урганч — Нукус — Қўнғирот темир йўл йўналишида электропоездлар қатновини йўлга қўйиш бўйича таклиф ишлаб чиқиш ва Вазирлар Маҳкамасига киритиш.
Норматив-ҳуқуқий ҳужжат лойиҳаси
2025 йил ноябрь
Транспорт вазирлиги
(И. Махкамов)
Иқтисодиёт ва молия вазирлиги
(И. Норқулов)
,
Туризм қўмитаси
(У. Шадиев)
19.
Ичимлик сув тармоқларини яхшилаш.
1.
Узунлиги 97 км бўлган Қўнғирот-Мўйноқ магистрал сув тармоғини қуриш, шунингдек, Туямўйин сув тозалаш иншоотини тўлиқ реконструкция қилиш (сув тиндиргич қуриш) ишларига Осиё тараққиёт банкининг «Иқлим ўзгаришига мослашган сув таъминоти тизимини ривожлантириш» лойиҳаси доирасида 70,0 миллион доллар қарз маблағларини йўналтириш бўйича музокаралар ўтказиш.
Амалий чора-тадбирлар
2025 йил сентябрь
«Ўзсувтаъминот» АЖ
(А. Сувонқулов),
Иқтисодиёт ва молия вазирлиги
(И. Норқулов)
,
Қорақалпоғистон Республикаси Вазирлар Кенгаши
(Ф. Эрманов)
2.
Музокаралар натижаси бўйича таклифларни Ўзбекистон Республикаси Президенти Администрациясига киритиш.
Президент Администрациясига ахборот киритиш
2025 йил ноябрь
3.
Осиё тараққиёт банки билан биргаликда лойиҳаолди ҳужжатларни ишлаб чиқиш ва ишларни бошлаш.
Лойиҳаолди ҳужжатларни ишлаб чиқиш
2025-2026 йиллар давомида
20.
Майнингга ихтисослашган махсус зона ташкил этиш.
1. Қуйидагиларни назарда тутувчи Ўзбекистон Республикаси Президенти қарори лойиҳасини ишлаб чиқиш. Бунда:
майнингга ихтисослашган махсус зона ташкил этиш;
махсус зонада майнинг учун қайта тикланувчи энергия манбаларидан фойдаланишга рухсат этиш;
махсус зонадан майнинг учун ягона электр энергетика тизимига уланган ҳолда электр энергиясидан фойдаланилган тақдирда махсус тарифлар қўллаш.
Норматив-ҳуқуқий ҳужжат лойиҳаси
2025 йил сентябрь
Истиқболли лойиҳалар миллий агентлиги
(Д. Ли),
Инвестициялар, саноат ва савдо вазирлиги
(Л. Кудратов),
Энергетика вазирлиги
(Ж. Мирзамаҳмудов),
Рақамлаштириш вазирлиги
(Ш. Шерматов),
Қорақалпоғистон Республикаси Вазирлар Кенгаши
(Ф. Эрманов),
Лойиҳа офиси
(Б. Жумамуратов)
2. Қарор лойиҳасини белгиланган тартибда тегишли вазирлик ва идоралар билан келишган ҳолда Вазирлар Маҳкамасига киритиш.
2025 йил ноябрь
21.
Қоракўлчилик илмий-наслчилик тажриба станцияси фаолиятини ташкил этиш.
1. Тўрткўл туманида қоракўл зотли қўйларнинг Қорақалпоғистон Республикасига хос сур рангли юқори элита синфли наслдор қоракўл қўйлар етиштиришга ихтисослаштирилган Қоракўлчилик илмий-наслчилик тажриба станцияси фаолиятини ташкил этиш.
Амалий чора-тадбирлар
2025 йил сентябрь
Ветеринария ва чорвачиликни ривожлантириш қўмитаси
(Б. Норқобилов)
,
Қорақалпоғистон Республикаси Вазирлар Кенгаши
(Ф. Эрманов)
2. Илмий-наслчилик тажриба станциясининг асосий вазифаларини тасдиқлаш ва унда қуйидагиларни инобатга олиш:
юқори наслдор элита синфига мансуб сур рангли қоракўл зотли қўйлар отарларини илмий асосда ташкил этиш;
отарларда наслчилик ва сунъий уруғлантириш ишларини тизимли ташкил этиш, бунда ранглар бўйича экспортбоп ярим доира қаламгул, қовурғасимон ва ясси гул типидаги қоракўл қўйлар селекциясига алоҳида эътибор қаратиш;
серпушт қоракўл қўйларини ўзаро жуфтлаш орқали жаҳон мўйна бозорлари талабидан келиб чиқиб қоракўл терининг рақобатбардош турларини яратиш;
етиштирилган юқори маҳсулдор қоракўл қўй ва қўчқорларни аҳоли хонадонларига, деҳқон ҳамда фермер хўжаликларига тизимли равишда етказиб беришни йўлга қўйиш.
Илмий-наслчилик тажриба станцияси низомини тасдиқлаш
2025 йил октябрь
3. Илмий-наслчилик тажриба станциясини ташкил этиш учун Қорақалпоғистон Республикаси республика бюджетининг қўшимча манбалари ҳисобидан 6 млрд сўм маблағ ажратиш.
Амалий чора-тадбирлар
2025 йил октябрь
4. Илмий-наслчилик тажриба станциясини Тўрткўл тумани «Атауба» ОФЙ Самандорлик кўчаси 100-уйга текин фойдаланиш ҳуқуқи асосида жойлаштириш.
Амалий чора-тадбирлар
2025 йил октябрь
Қорақалпоғистон Республикаси Вазирлар Кенгаши
(Ф. Эрманов),
Давлат активларини бошқариш агентлиги
(А. Ортиков)
22.
Иқлимга мос озуқа экинлари, доривор ва зираворлар уруғларини экиш.
1. Хитой, Туркия каби давлатлардан олимлар ва мутахассисларни жалб қилган ҳолда яйловларга (заруратга кўра дрон билан) иқлимга мос озуқа экинлари, доривор ва зираворлар уруғларини сепиш амалиётини йўлга қўйиш.
Амалий чора-тадбирлар
2025-2026 йиллар давомида
Ветеринария ва чорвачиликни ривожлантириш қўмитаси
(Б.
Норқобилов)
,
Қорақалпоғистон Республикаси Вазирлар Кенгаши
(Ф. Эрманов),
АТ «Халқ банки»
(Ш. Атабаев)
,
«Микрокредитбанк» АТБ
(О. Бутаев)
2. Бухоро чўл-яйлов озуқабоп ўсимликлар уруғчилиги илмий-ишлаб чиқариш маркази томонидан яйлов ер майдонларига чўл ўсимликлари уруғларини экиш орқали келгуси уч йилда 2 минг гектар яйловларда уруғчилик майдонларини ташкил этиш.
Амалий чора-тадбирлар
3. 2025-2026 йилларда халқаро молия институтларининг маблағлари ҳисобидан қўйчилик, эчкичилик ва бошқа йўналишлардаги лойиҳаларни амалга ошириш чораларини кўриш.
Амалий чора-тадбирлар
23.
Чорвачиликни ривожлантириш орқали аҳолини сифатли маҳсулотлар билан таъминлаш.
2025-2026 йилларда хорижий давлатлардан 1,2 минг бош йирик шохли молларни ҳамда Мўғулистондан 10 минг бош майда шохли молларни олиб келиш чораларини кўриш.
Амалий чора-тадбирлар
2025-2026 йиллар
Қорақалпоғистон Республикаси Вазирлар Кенгаши
(Ф. Эрманов),
Ветеринария ва чорвачиликни ривожлантириш қўмитаси
(Б. Норқобилов)
,
АТ «Халқ банки»
(Ш. Атабаев)
24.
Чорва озуқа базасини мустаҳкамлаш.
«Beruniy — Agro Star» МЧЖга чорва озуқа экинларини экиш мақсадида Беруний, Кегейли, Қўнғирот, Чимбой туманларидан жами 1 000 гектар ер майдонини ажратиш.
Бунда Осиё тараққиёт банки билан ҳамкорликда малакали экспертларни жалб қилган ҳолда озуқа экинларини етиштириш ва ҳудуднинг иқлим шароитига мос уруғ навларини танлаш.
Амалий чора-тадбирлар
2026 йил 1 январь
Қорақалпоғистон Республикаси Вазирлар Кенгаши
(Ф. Эрманов),
Иқтисодиёт ва молия вазирлиги
(И. Норқулов)
25.
Чорвачилик хўжаликларига озуқа экинларини етиштириш учун қулайлик яратиш.
Қорақалпоғистон Республикаси ҳудудида 2025 йил 1 сентябрдан бошлаб чорвачилик хўжаликларига озуқа экинларини етиштириш учун ажратилган ерлар меъёрини суғориладиган ерлар учун камида 0,5 гектар, яйловлар ва пичанзорлар учун камида 3 гектар этиб белгилаш.
Амалий чора-тадбирлар
2025 йил сентябрь
Қорақалпоғистон Республикаси Вазирлар Кенгаши
(Ф. Эрманов),
Ветеринария ва чорвачиликни ривожлантириш қўмитаси
(Б. Норқобилов)
26.
«Қорақалпоғистонда бизнес юритинг» шиори остида тарғибот ишларини олиб бориш.
Рақамли технологиялар вазирлиги ва мобил алоқа операторлари билан биргаликда фуқароларнинг мобил телефон рақамига беғараз асосда «Қорақалпоғистонда бизнес юритинг» шиори остида тадбиркорларга яратилган барча енгилликлар, жумладан, солиқ ва божхона имтиёзларига оид бўлган СМС-хабарлар юборилишини таъминлаш.
Бунда фуқароларнинг телефон рақамига юбориладиган СМС-хабар матни ва мазмуни «Қорақалпоғистонда лойиҳаларни амалга ошириш маркази» лойиҳа офиси билан келишилган ҳолда тайёрланади.
Амалий чора-тадбирлар
Йилнинг ҳар чорагида
Рақамли технологиялар вазирлиги
(Ш. Шерматов)
,
Иқтисодиёт ва молия вазирлиги
(И. Норқулов),
Солиқ қўмитаси
(Ш. Кудбиев),
Лойиҳа офиси
(Б. Жумамуратов),
мобил алоқа операторлари
27.
Аҳолида замонавий қишлоқ хўжалиги маданиятини, боғдорчилик ва иссиқхоначилик соҳасидаги тадбиркорлик кўникмаларини шакллантириш.
1. Агросаноатни ривожлантириш агентлиги ҳузуридаги «AGROSA
N
OAT I
NN
OVATORLARI» МЧЖга зарур муҳандислик-коммуникация ҳамда йўл-транспорт инфратузилмасига эга бўлган ер участкасини 49 йил муддатга ижара ҳуқуқи асосида ажратиш.
Амалий чора-тадбирлар
2025 йил сентябрь
Агросаноатни ривожлантириш агентлиги
(Н.
Абдуллаев)
,
Қишлоқ хўжалиги вазирлиги
(И.
Абдураҳмонов),
Иқтисодиёт ва молия вазирлиги
(И. Норқулов),
Қорақалпоғистон Республикаси Вазирлар Кенгаши
(Ф. Эрманов)
2. Агросаноатни ривожлантириш агентлиги томонидан мазкур ер майдонида замонавий ресурс тежамкор технологияларни қўллаган ҳолда интенсив боғ ва иссиқхоналар барпо қилиш.
3. Интенсив боғ ва иссиқхоналарни барпо қилиш, қайта таъмирлаш, эксплуатацияси ҳамда маҳсулот етиштириш ва сақлаш харажатларини Агросаноатни ривожлантириш ва қўллаб-қувватлаш давлат мақсадли жамғармаси маблағлари ҳисобидан қоплаш.
4. «AGROSA
N
OAT I
NN
OVATORLARI» МЧЖга ушбу интенсив боғ ва иссиқхоналарни барпо қилишда товарлар ва хизматларни тўғридан-тўғри шартнома тузиш орқали харид қилишга ва лойиҳалаштириш ишлари ҳамда қурилиш ишларини бир вақтнинг ўзида амалга оширишга рухсат бериш.
2025 йил октябрь
5. Агросаноатни ривожлантириш ва қўллаб-қувватлаш давлат мақсадли жамғармасининг харажатлар сметасига тегишли ўзгартиришлар киритиш.
6. 2026 йилдан «Агентлик намуна иссиқхонаси»да маҳсулот етиштириш ҳамда сақлаш харажатлари учун Агросаноатни ривожлантириш агентлиги Агросаноатни ривожлантириш ва қўллаб-қувватлаш давлат мақсадли жамғармасининг йиллик харажатлар сметасига тегишли маблағ ажратилишини таъминлаб бориш.
2025 йил сентябрь
28.
Қорақалпоғистон Республикасини ижтимоий-иқтисодий ривожлантириш жамғармаси маблағларидан фойдаланиш учун дастур тасдиқлаш.
1. Аҳолининг кундалик ҳаётидаги коммунал ҳамда бошқа соҳалардаги кечиктириб бўлмайдиган масалаларни тезкор ҳал этишга қаратилган дастурни ишлаб чиқиш ва тасдиқлаш.
Ҳужжатни тасдиқлаш ва амалий чора-тадбирлар
Ҳар йили
Жамғарма васийлик кенгаши
(Ж. Қўчқоров)
2. Дастурга заруратга кўра ўзгартириш ва қўшимчалар киритиш.
Йил давомида
3. Дастурни амалга ошириш учун Жамғарма маблағларини ўз вақтида ва тўлиқ ажратиш.
Дастурга мувофиқ
(6-илова Ўзбекистон Республикаси Президентининг 2025 йил 26 декабрдаги ПҚ-388-сонли
қарори
таҳририда — Қонунчилик маълумотлари миллий базаси, 29.12.2025 й., 07/25/388/1235-сон)
(Қонунчилик маълумотлари миллий базаси, 15.08.2025 й., 07/25/248/0737-сон; 27.12.2025 й., 06/25/258/1223-сон; 29.12.2025 й., 07/25/388/1235-сон)